Boeing 777

Boeing 777 – dviimotoris plačiafiuzeliažis komercinis reaktyvinis lėktuvas, gaminamas kompanijos Boeing. Jis yra didžiausias dviejų variklių lėktuvas pasaulyje, galintis talpinti nuo 314 iki 451 keleivių bei nuskristi nuo 5235 iki 9380 jūrmylių. Šio orlaivio vieno variklio skersmuo atitinka „Boeing 737“ fiuzeliažo skersmeniui. Pradėtas gaminti 1994 m. jis tapo pirmuoju lėktuvu, kurio visas dizainas sukurtas kompiuteriais.

Originalus šio lėktuvo tipas buvo 777–200, pradėjęs komercinius skrydžius 1995 m. Prailgintas 777-200ER variantas skrydžius pradėjo 1997 m., 777–300 – 1998 m., 777-300ER – 2004 m., 777-200LR – 2006 m., 777F – 2009 m. 2013 m. lapkritį kompanija paskelbė planuojanti gaminti visiškai atnaujintus 777-8X ir 777-9X modelius.

Pirmoji šio tipo lėktuvus 1995 m. pradėjo naudoti JAV aviakompanija United Airlines. 2014 m. vasario mėnesį šių lėktuvų užsakė apie 60 klientų visame pasaulyje. Iš 1548 užsakymų 1178 jau yra priduoti naudojimui.777 Model Summary  Pats populiariausias šio lėktuvo modelis tarp užsakovų yra 777-300ER, kurio 464 jau pristatyti ir 700 dar gaminami.

Boeing 777 laikomas vienas saugiausių komercinių lėktuvų pasaulyje. Iki 2014 m. vasario šis lėktuvas buvo pakliuvęs į 3 avarijas. 2013 m. avarija San Franciske buvo pirmoji šio lėktuvo avarija su žūtimis per 18 metų.The world’s top-five safest aircraft 

2017 m. vasario 5 d. Qatar Airways avialinijų Boeing 777-200LR nenusileisdamas atliko toliausią pasaulyje komercinį skrydį pagal skrydžio nuotolį – 14535 km (ore praleisdamas 16 val. 23 min.). Orlaivis skrido iš Dohos (Kataras) į Oklandą (Naujoji Zelandija).World's longest non-stop commercial flight lands in New Zealand

2020 m. sausio 25 d. pirmąjį bandomąjį skrydį atliko naujausia 777 versija 777X.Boeing's massive 777X takes off on first flight Antrasis prototipas bandomąjį skrydį atliko 2020 m. balandžio 30 d.Second Boeing 777X Completes First Flight

 Šaltiniai 

Kategorija:Boeing oro laineriai
Kategorija:Monoplanai
Kategorija:Žemasparniai
Kategorija:Plačiafiuzeliažiai lėktuvai